সাতাশে পা দিল ‘দ্য ফ্রেম’। আর্ট কলেজের সহপাঠীদের ভাবনায় ১৯৯২ সালে তৈরি হয়েছিল দলটি। তারা কলকাতা, দিল্লি, মুম্বই ও ভোপালে করেছে একাধিক প্রদর্শনী। এ ছাড়াও শিল্প আলোচনা, শিল্পশিবির, ছাপাই ছবির কর্মশালা, পোড়ামাটির কর্মশালা, লাইব্রেরি, দলের প্রতিষ্ঠা দিবস, শিল্পবিষয়ক ভ্রমণ, নানা গঠনমূলক কাজে নিজেদের ব্যস্ত রেখেছে তারা। এ বার নতুন সংযোজন— নিজস্ব প্রদর্শশালা (১০ অশোক রোড, আলিপুর, কলকাতা-২৭)। এখানেই এ বার ‘দ্য ফ্রেম’-এর নয় সদস্যের ছবি ও ভাস্কর্যের প্রদর্শনী (২৬-২৯ অগস্ট, ৩-৮টা)। থাকবে লোকশিল্প বিষয়ক আড্ডা ও আলোচনাসভা।